 Xildhibaan Mataan isagoo hadalkiisa sii wata, waxa uu intaas raaciyey Waxaan aad uga xumahay in Wasirka daakhilaga Somaliland Cali Maxamed Warancade, oo saaxiibkay ah in isaga oo bixiyay amarka ciidamada boolisku ay ku rasaaseeyeen dadka shicibka ahaa ee dhimashada iyo dhaawaca keenay in hadana warbaahinata ku yidhaahdo meel qurux badan baan fadhiisanayaaye igu sawira, isaga oo marka uu hadalkaa la yaabka leh ku dhwaaqayay qabanay shir jaraaid oo uu Wasiirku kaga waramayo dhacdadii muruga lahayd ee ay shalay boolisku dadka shicibka ah xabada madaxa kala dhaceen, oo dhalisay dhimashada wiil yar oo 11 jir ah iyo dhaawaca dhowr qof oo kale, runtii waa ayaan daro in Wasiirku uu wakhti badan ku lumiyo in warbaahintu ay meel qurux badan ku sawirto shirkii jaraaid ee uu Wasiirku ku qabanayaay gudaha dhismaha wasaaradda, waxa kale oo taa ka sii darayd in wariye shirkaa jaraaid ku weydiiyay Wasiir waran cade suaal ku saabsanayd xaga nabadgelyada dalka, in uu Wasiir waran cade ku yidhaahdo wariyaha hadaanad ahayn reer Ceerigaabo waan ku xidhi lahaa, hadalkaasina maaha hadal uu ku hadlo masuul sare. 